Κλαρκ Ενσικουλού

Ο Κλαρκ Ενσικουλού (Clarck N'Sikulu, γεννημένος στις 10 Ιουλίου 1992 στη Λιλ) είναι Κονγκολέζος ποδοσφαιριστής, ο οποίος αγωνίζεται ως επιθετικός. Επίσης, έχει τη γαλλική υπηκοότητα.

Σταδιοδρομία σε συλλόγους 
Τον Ιανουάριο του 2012 εντάχθηκε στην Εβιάν με ελεύθερη μεταγραφή από τη Λιλ. Έκανε το ντεμπούτο του στη Λιγκ 1 κατά τη διάρκεια της σεζόν 2012–13. Στην πρώτη του σεζόν με την Εβιάν σημείωσε 1 γκολ σε 6 αγώνες. Στις 4 Δεκεμβρίου 2013 σημείωσε το πρώτο γκολ στην εντός έδρας νίκη με 2–0 επί της Παρί Σεν Ζερμέν. 

Τη σεζόν 2016–17 αγωνίστηκε στη γαλλική Σταντ Λαβαλουά στη Λιγκ 2, σημειώνοντας 1 γκολ και δίνοντας 1 ασίστ σε 28 αγώνες πρωταθλήματος. 

Η σεζόν 2017–18 τον βρήκε για πρώτη φορά εκτός Γαλλίας, καθώς μετακινήθηκε στον Πλατανιά και στη Σούπερλιγκ, σημειώνοντας 5 γκολ και δίνοντας 2 ασίστ σε 29 αγώνες πρωταθλήματος. Στο τέλος της σεζόν αποδεσμεύτηκε, καθώς ο σύλλογος υποβιβάστηκε στη Φούτμπολ Λιγκ. 

Στις 27 Ιουνίου 2018 υπέγραψε τριετές συμβόλαιο με τον Ατρόμητο.

Διεθνής σταδιοδρομία 
Εκπροσώπησε την Εθνική Κ-20 του Κονγκό στο Φεστιβάλ Ποδοσφαίρου της Τουλόν του 2013.

Παραπομπές 

Ποδοσφαιριστές από τη Λαϊκή Δημοκρατία του Κονγκό
Γάλλοι ποδοσφαιριστές
Επιθετικοί ποδοσφαιριστές
Ποδοσφαιριστές Λιγκ 2
Ποδοσφαιριστές Λιγκ 1
Ποδοσφαιριστές Σούπερ Λιγκ Ελλάδας
Ποδοσφαιριστές Εβιάν-Τονόν-Γκαγιάρ
Ποδοσφαιριστές Σταντ Λαβαλουά
Ποδοσφαιριστές Α.Ο. Πλατανιά
Ποδοσφαιριστές Ατρόμητου Αθηνών
Ξένοι ποδοσφαιριστές στην Ελλάδα
Γάλλοι με καταγωγή από τη Λαϊκή Δημοκρατία του Κονγκό